[ΣΧΕΔΙΑΓΡΑΜΜΑ 24ης ΕΝΟΤΗΤΑΣ](http://historygym.blogspot.com/2013/01/24.html)

|  |
| --- |
| ***Επιστήμες και στοχασμός στον κόσμο το 19ο αιώνα*** |
| **Ο χαρακτήρας της επιστημονικής εξέλιξης** Η επιστήμη συνδέεται με την οικονομία. |
| **Τα επιστημονικά επιτεύγματα** |  Εμφανίζεται πλήθος νέων επιστημονικών επιτευγμάτων, ιδιαίτερα:-     στη χημεία,-     τη βιολογία,-     τον ηλεκτρισμό. Οι εφαρμογές τους βελτιώνουν αισθητά τον ανθρώπινο πολιτισμό (συνθετικά υφάσματα, χρώματα, λιπάσματα, εμβόλια, φάρμακα, ηλεκτροφωτισμός, τηλέ­φωνο, κινηματογράφος, αποστείρωση τροφίμων κ.ά.). Διακρίνονται οι επιστήμονες-ερευνητές Φαραντέι, Μάξγουελ, Μπελ, Έντισον, Μορς, Παστέρ και Κοχ. |
| **Δαρβίνος: Η θεωρία της εξέλιξης** |  Ο Κάρολος Δαρβίνος δημοσιεύει το έργο του Η καταγωγή των ειδών (1 859), υποστηρίζοντας τη θεωρία της εξέλιξης μέσω της φυσικής επιλογής. Ακολουθούν οξύτατες συζητήσεις και αντιδράσεις, ιδίως από την εκκλησία. |
| **Στοχασμός** |  Ο Αύγουστος Κοντ εκφράζει το θετικιστικό πνεύμα θεωρώντας την κοινωνιο­λογία ως «κοινωνική φυσική». Ο Φρίντριχ (Φρειδερίκος) Χέγκελ εισηγείται τη διαλεκτική μέθοδο (θέση, αντί­θεση και σύνθεση). Οι Καρλ Μαρξ και (Γκέοργκ Βίλχελμ) ΦρίντριχΈνγκελς βλέπουν ως κινητήρια δύναμη της ιστορίας την πάλη των τάξεων. Ο Φρίντριχ (Φρειδερίκος) Νίτσε οραματίζεται τον υπεράνθρωπο, κύριο γνώ­ρισμα του οποίου είναι η αποθέωση της δύναμης. |
| Ιστορικοί όροι - έννοιες | **διαλεκτική** |  Ευρύτερα, ο όρος δηλώνει μία μέθοδο αναζήτησης της αλήθειας μέ­σα από συνεχείς ερωταποκρίσεις, συζήτηση και διάλογο. Ειδικότερα, στη φι­λοσοφία του Χέγκελ, ο όρος δηλώνει την αλληλουχία θέσης, αντίθεσης και σύνθεσης, στην οποία ο Γερμανός φιλόσοφος προσέδιδε νομοτελειακό χαρα­κτήρα. Ο Χέγκελ αντιλαμβανόταν την πραγματικότητα ως διαλεκτική κίνηση των ιδεών και πορεία των όντων γενικά. |
| **θετικισμός** |  Πίστη στη γνώση που προκύπτει από τη λογική επεξεργασία εμπειρι­κών δεδομένων. Τα τελευταία συλλέγονται με την παρατήρηση και εκφράζονται σε μετρήσιμα στοιχεία. |
| **κοινωνικόςδαρβινισμός** |  Οι κοινωνικοί επιστήμονες, ακολουθώντας το πρότυ­πο του Δαρβίνου που εξήγησε την εξέλιξη των ειδών, προσπάθησαν να εξηγή­σουν ανάλογα τη συγκρότηση και εξέλιξη της κοινωνίας, με βάση την προσαρ­μοστικότητα και την επικράτηση των ισχυρών. |
| **μαρξισμός:** |  Οικονομικές, κοινωνικές, πολιτικές και φιλοσοφικές θεωρίες και αντιλή­ψεις που είτε εκφράζουν είτε διερμηνεύουν τη σκέψη του Μαρξ. Χρησιμοποιείται και ο όρος «μαρξικός», για να δηλωθεί ό,τι (χειρόγραφα, κείμενα) ανήκει κατευ­θείαν στο Μαρξ και όχι στους συνεχιστές ή ερμηνευτές των θέσεων του. |

Δημοσιεύτηκε 9th September 2015 από τον χρήστη [ΑΡΙΣΤΕΙΔΗΣ ΧΑΤΖΗΣ](http://www.blogger.com/profile/09965951808539168439)